**PRIJEDLOG**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2021. godine donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Kluba zastupnika Centra i GLAS-a od 13. prosinca 2021. godine na članak 39. Konačnog prijedloga Zakona o Hrvatskoj gospodarskoj komori, u izmijenjenom obliku na način da glasi:

''Članovi Komore prve skupine iz članka 30. stavka 2. ovoga Zakona, koji se odluče za plaćanje članarine, dužni su o tome obavijestiti Komoru.''

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E NJ E**

Klub zastupnika Centra i GLAS-a u Hrvatskom saboru podnio je amandman na Konačni Prijedlog Zakona o Hrvatskoj gospodarskoj komori i to na članak 39. koji predlažu da se mijenja i glasi:

''(1) Postojeći članovi Komore prve skupine iz članka 30. stavka 2. ovoga Zakona, koji koriste mogućnost članstva bez plaćanja članarine, dužni su se izjasniti o tome da žele plaćati članarinu na način da će poslati obavijest Komori.

(2) Novi članovi Komore, pravni subjekti osnovani nakon donošenja ovog Zakona, iz prve skupine članova, ne plaćaju članarinu, u skladu sa člankom 32. ovog Zakona. Ukoliko žele plaćati članarinu Komori, mogu o tome obavijestiti Komoru.''

Slijedom navedenog, predstavniku Vlade Republike Hrvatske daje se suglasnost za prihvaćanje amandmana na članak 39. u izmijenjenom obliku na način da glasi:

''Članovi Komore prve skupine iz članka 30. stavka 2. ovoga Zakona, koji se odluče za plaćanje članarine, dužni su o tome obavijestiti Komoru.''